﻿territorial management of cultural activities, planning, economic consolidation, economic and cultural population growth, strengthen cultural optimal network of cultural institutions, the urban cultural policy I MANAGEMENTUL TERITORIAL Managementul teritorial şi planificarea lui sunt factori de bază în crearea condiţiilor pentru o optimă consolidare economică şi culturală a societăţii Primele planuri teritoriale au fost formulate la începutul secolului trecut, ca urmare a necesităţilor produse de o rapidă urbanizare şi de periclitarea mediului rural, însă abia în ultimii douăzeci de ani s-au inclus şi conţinuturile culturale ca părţi ale planurilor de sistematizare Managementul teritorial, deşi a rezultat din planificarea urbanistică, este un termen cu mult 68 Revista de Administraţie Publică şi Politici Sociale Anul I, Nr 3 / Iunie 2010 mai larg pentru că se referă la teritorii întinse, la regiuni ce se constituie într-un ansamblu geografic, economic şi administrativ-politic Prin aceasta se subînţelege asigurarea unei relaţii armonioase între creşterea demografică, economică şi culturală, ceea ce se obţine în concordanţă cu potenţialul natural, cu totalitatea mijloacelor industriale corespunzătoare, cu modalitatea de locuire, ocrotire a sănătăţii, recreere, turism, viaţă culturală etc (Dragicevic Sesic, Stojkovic 2002: 57-62) Planificarea teritorială se aplică la nivel statal iar planurile detaliate se întocmesc potrivit regiunilor, judeţelor, comunelor Concepţia planificării teritoriale, la noi, se bazează pe conceptul descentralizării funcţiilor, aceasta presupunând că trebuie să se ţină cont de densitatea populaţiei, de reţeaua de localităţi, de potenţialul economic, de locurile de muncă, de funcţiile educative, de sănătate, culturale, sportive şi altele, repartizate pe întreg teritoriul în concordanţă cu potenţialul natural şi condiţiile social-economice existente În crearea reţelei instituţiilor de cultură apare dilema: dispersarea sau concentrarea instituţiilor culturale Se pune întrebarea: toate instituţiile de importanţă naţională trebuie localizate în capitala statului sau trebuie întemeiate instituţii în diverse oraşe, stabilindu-se precis domeniul lor de activitate? De aceea, termenul de descentralizare culturală, deşi clar din punct de vedere semantic, primeşte în diverse state înţelesuri diferite, în funcţie de politica culturală şi de sistemul social-economic În cele mai multe dintre ţările vest-europene, prin descentralizarea culturii se subînţelege activitatea prin care realizările din domeniul culturii sunt transferate din capitale (sau din oraşul- metropolă, centrul cultural al ţării) într-un cât mai mare număr de centre culturale regionale, unde se creează în acelaşi timp posibilităţi şi se asigură condiţii de accesibilitate pentru aceste programe culturale Acesta este şi motivul pentru care se întrebuinţează des şi termenul de demetropolizare a culturii Sisteme descentralizate ale activităţilor culturale există în ţările cu o tradiţie culturală şi statală ce a permis existenţa mai multor oraşe reciproc independente, a centrelor universitare şi culturale independente Abia evoluţia viitoare a sistemului instituţional în oraşele mai mici şi în sate, şi crearea condiţiilor în vederea întrunirii artiştilor şi a organizării activităţilor culturale, permit să se vorbească despre o veritabilă descentralizare a vieţii culturale 69 Revista de Administraţie Publică şi Politici Sociale Anul I, Nr 3 / Iunie 2010 II STRATEGIA DE POLITICĂ CULTURALĂ A ORAŞELOR Lumea a avut, încă din pre-antichitate, metropole-oraşe a căror simplă evocare trezea interes, stârnea curiozităţi celor care niciodată nu au fost acolo Babilonul, Ierusalimul, Atena, Parisul, Roma, Istambul, Moscova Fiecare oraş are cultura proprie, morala proprie, personalitatea proprie, astfel încât, deşi este văzut astăzi mai mult din unghi urban-economic, geografic-teritorial, demografic, psihologic şi altele, se pare că o abordare culturologică este de asemenea importantă (Cosmovici 1996: 65-92) Politica culturală la nivel urban s-a schimbat de-a lungul celei de-a doua jumătăţi a secolului XX, oscilând între grija tradiţională pentru instituţiile de cultură local- orăşeneşti în anii cincizeci, când importanţa ei a fost totuşi marginală şi nesemnificativă în ansamblul politicii urbane, trecând prin politica socio-culturală din anii şaizeci, prin politica artistică din anii şaptezeci târzii, până la politica de marketing cultural, orientat spre economia de piaţă din anii optzeci Politica culturală urbană de la începutul anilor şaizeci se conectează pe programe de reconstrucţie urbană: s-a plecat de la Parisul anilor şaizeci şi de la ministrul culturii Malraux, a cărui primă întreprindere a fost curăţirea şi vopsirea faţadelor, act simbolic de înnoire a valorilor tradiţionale, de plonjare în trecut şi restabilire a legăturilor oraşului cu istoria sa, câteodată neglijată şi uitată Totuşi, prin anii şaizeci începe o mult mai importantă mişcare de instituire a politicilor culturale urbane, mai ales în cadrul ideilor de democratizare şi demetropolizare a culturii, atât la noi cât şi în lume La oraşe ies în evidenţă mai ales organele de conducere în domeniul culturii noi, corpuri administrative care, în general, au putere decizională în domeniul finanţării culturii şi putere de susţinere a programelor instituţionale de dezvoltare Adevărata înflorire a culturii de tip urban şi a practicii acesteia are loc după anul 1968 Se înteţesc mişcările sociale, cum ar fi: subcultura tineretului, grupările feministe, orientările ecologiste etc Toate aceste elanuri se află în strânsă legătură cu alternativa artistică, generând programe de stimulare artistică şi socio -culturală Subcultura tinerilor, contracu ltura şi alte manifestări ale tineretului, muzica rock, filmele underground, mişcările alternative, toate acestea dau un nou sens vieţii diferitelor oraşe, inovează spaţiul local, crează un spirit nou în unele medii orăşeneşti, dar şi în ansamblul oraşelor Strădaniile activiştilor culturali şi ale politicienilor, care prin anii şaptezeci concepeau programe ale manifestărilor culturale, presupuneau că nu se poate separa activitatea culturală de cea politică De aceea, multe teatre din Europa de Vest au ales strada drept scenă, integrînd astfel 70 Revista de Administraţie Publică şi Politici Sociale Anul I, Nr 3 / Iunie 2010 mişcarea artistică, politică şi socială în interiorul unui anumit context urban În continuare, asistăm la o renaştere a politicii urbane a Europei începând cu mijlocul anilor şaptezeci, mai ales în Italia, Spania şi Franţa, în special în contextul proceselor de regionalizare a puterii Prin oficializarea regiunilor în Italia, cel mai mult au avut de câştigat oraşele-reşedinţă de regiuni, cum ar fi Torino, Milano, Veneţia, Genova, Bologna, Florenţa, Napoli şi Bali, mai ales că acestea au avut, din acel moment, posibilitatea ca pentru finanţarea programelor culturale, să se adreseze atât puterii orăşeneşti cât şi celei regionale Descentralizarea puterii în Franţa, după venirea socialiştilor la guvernare, a dus, de asemenea, la un avânt rapid al politicii culturale şi al vieţii culturale în oraşele-sedii departamentale (95 de departamente), în a căror responsabilitate au intrat şi problemele legate de serviciile sociale, iar în 22 de regiuni nou-create au fost transferate serviciile din domeniul educaţiei adulţilor, ale construirii obiectivelor şcolare, turistice, culturale etc Pe lîngă aceasta, Ministerul Culturii în Franţa a semnat, doar în intervalul 1982-1983, un număr de 91 de acorduri cu oraşele, stimulând astfel dezvoltarea culturii orăşeneşti specifice şi a formelor de manifestare culturală instituţionalizată Această experienţă de colaborare directă a Ministerul Culturii din Franţa cu anumite oraşe în vederea stimulării proiectelor culturale are rădăcini încă din vremea lui Malraux, dar, în perioada conducerii sale, de această încurajare beneficiau doar puţine comitete orăşeneşti, doar cele mai interesate şi mai angajate (Dragicevic Sesic, Stojkovic 2002: 62-101) Ampla reţea de centre culturale şi instituţii culturale urbane locale, extinsă în anii şaizeci şi şaptezeci, devine o grea povară pentru bugetul consiliului local, încît încep să se ivească forme specifice de „parteneriat” între stat/localitate şi proprietetea privată, iar instituţiile de cultură sunt tot mai frecvent orientate spre autofinanţare Sfîrşitul anilor optzeci aduce trenduri cu totul noi: raţiunile culturale, sociale, turistice şi sportive care au stat la baza programelor de dezvoltare urbană au trecut în planul doi, prioritare devenind proiectele ce îşi puteau demonstra uşor eficienţa economică Un cuvînt decisiv în privinţa dezvoltării oraşului au început să aibă investitorii, băncile, camerele de comerţ, societăţile de asigurări şi consiile orăşeneşti decise ca, prin crearea imaginii pozitive a urbei să atragă aceste organizaţii, respectiv să pună oraşul într-o lumină pozitivă, concurenţială în raport cu alte oraşe Cu timpul, politica culturală a început să fie recepţionată în funcţie de dezvoltarea economică a marketingului oraşului sau, eventual, de reeconstrucţia acestuia La sfârşitul anilor nouăzeci, în Europa de vest, marketingul orăşenesc încearcă să creeze şi să impună mituri urbane, indiferent dacă acestea sunt motivate sau nu Aici este vorba de strădania marilor oraşe de a fi recunoscute drept veritabile centre culturale şi în acest sens să promoveze o politică de investiţii culturale, al cărei efect constă în progresul economic în ansamblul său: 71 Revista de Administraţie Publică şi Politici Sociale Anul I, Nr 3 / Iunie 2010 atragerea specialiştilor, investiţiile, dezvoltarea infrastructurii, a turismului, crearea de noi locuri de muncă Pentru ca mitul existent să persiste sau pentru a-l creea în oraşele care nu îl au, el trebuie să fie susţinut în permanenţă de o politică culturală aplicată sistematic, ca parte a politicii generale de emancipare urbană Nu este suficient să realizăm o anumită acţiune, este necesar să i se facă publicitate prin mass-media, să fie acceptată de populaţie, de micii întreprinzători, în sistemul şcolar etc Altfel, oraşul va avea destinul „ieşirii din modă”, al căderii din tendinţă, mai ales dacă şi motivele ajungerii la „modă” au apărut peste noapte şi sunt relativ superficiale, neîntemeindu-se pe istorie şi tradiţie CONCLUSIONS Astăzi, despre oraşe avem o anumită concepţie, datorită mai ales istoriei culturale, dar şi în funcţie de politica culturală pe care o duc, datorită imaginii pe care doresc să o promoveze sau prin intermediul operelor de artă, prin realizarea anumitor proiecte artistice (a marilor festivaluri, congrese şi a altor manifestări similare) Acţiunea Consiliului Europei „Capitala culturală a Europei”, care se străduieşte să mute centrul cultural al Europei în fiecare an în alt stat european, a atras atenţia opiniei publice asupra centrelor culturale deja cunoscute: Paris, Atena, Florenţa şi Amsterdam, dar a luat în considerare şi mai puţin cunoscutele Glascow, Dublin, Sibiu De ce a fost ales Sibiul în anul 2007 în această campanie? Consiliul local Sibiu a înţeles importanţa proiectului ca posibilitate de promovare a oraşului nu doar în plan cultural, ci mai ales economic, atrăgând investitorii într-un mediu prosper, modern, deschis Este interesant că multe oraşe, a căror putere financiară şi economică scade, încep să investească tot mai mult în domeniul culturii, să acţioneze în vederea protejării bunurilor culturale create în perioada anterioară BIBLIOGRAFIE 1 BARBU, Nicolae, Momente din istoria teatrului românesc, Editura Eminescu, Bucureşti, 1977 2 COSMOVICI, Andrei, Psihologie generală, Editura Polirom, Iaşi, 1996 3 DRAGICEVIC SESIC, Milena , Branimir STOJKOVIC, Cultura management mediere marketing, Fundaţia Interart Triade, Timişoara, 2002 4 MASOFF, Ioan , Teatrul românesc, Editura Minerva Bucureşti, 1974 5 MAŞEK, Victor Ernest, Arta de a fi spectator, Editura Merid iane, Bucureşti, 1986 6 x x x - Caiet de sală aniversar secţia română, Teatrul de Nord, Satu Mare, 2004 72 Revista de Administraţie Publică şi Politici Sociale Anul I, Nr 3 / Iunie 2010 7 x x x - Caiet de sală aniversar secţia maghiară, Întreprinderea poligrafică ”Crişana” Oradea, Satu Mare, 1977, pp 8-9 8 x x x - Publicaţia „Patria”, Sibiu, 4 mai 1919 73